CELEX: 32004R2172
Language: hu
Date: 2004-12-17 00:00:00
Title: A Bizottság 2172/2004/EK rendelete (2004. december 17.) a kettős héjazatú vagy azzal egyenértékű szerkezeti megoldással rendelkező egyhéjazatú olajszállító tartályhajók gyorsított bevezetéséről szóló 417/2002/EK európai parlamenti és tanácsi rendelet módosításárólEGT vonatkozású szöveg

18.12.2004   
            
            
               HU
            
            
               Az Európai Unió Hivatalos Lapja
            
            
               L 371/26
            
         
      A BIZOTTSÁG 2172/2004/EK RENDELETE
   
   (2004. december 17.)
   a kettős héjazatú vagy azzal egyenértékű szerkezeti megoldással rendelkező egyhéjazatú olajszállító tartályhajók gyorsított bevezetéséről szóló 417/2002/EK európai parlamenti és tanácsi rendelet módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a kettős héjazatú vagy azzal egyenértékű szerkezeti megoldással rendelkező egyhéjazatú olajszállító tartályhajók gyorsított bevezetéséről szóló, 2002. február 18-i 417/2002/EK európai parlamenti és tanácsi rendeletre (1) és különösen annak 11. cikkére,
   mivel:
   
               (1)
            
            
               A 417/2002/EK rendelet a hajókról történő szennyezés megelőzéséről szóló nemzetközi egyezmény (a továbbiakban: MARPOL-egyezmény) meghatározásait és szabványait használja fel.
            
         
               (2)
            
            
               2003. december 4-én a Tengerikörnyezet-védelmi IMO-bizottság a MARPOL-egyezmény I. melléklete számos módosítását fogadta el. Ezek a módosítások 2005. április 5-én lépnek hatályba.
            
         
               (3)
            
            
               A 417/2002/EK rendeletnek a MARPOL-egyezmény I. mellékletére való hivatkozásait az érintett módosítások fényében kell aktualizálni.
            
         
               (4)
            
            
               Az e rendeletben előírt intézkedések összhangban vannak a Biztonságos Tengerek és a Hajókról Történő Szennyezés Megelőzése Bizottság véleményével,
            
         ELFOGADTA EZT A RENDELETET:
   1. cikk
   A 417/2002/EK rendelet a következőképpen módosul:
   
               1.
            
            
               A 3. cikk a következőképpen módosul:
               
                           a)
                        
                        
                           A 2. pontban „a 2002. szeptember 1-jén hatályba lépő, 2001. április 27-i 94(46) MEPC-határozat” hivatkozás helyébe „a 2005. április 4-én hatályba lépő, 2003. december 4-i 111(50) MEPC-határozat” hivatkozás lép.
                        
                     
                           b)
                        
                        
                           A 7. pont a következő mondattal egészül ki:
                           „a 2. kategóriába tartozó valamennyi olajszállító tartályhajót védett helyre felszerelt, elkülönített ballaszttartállyal (SBT/PL) kell ellátni”.
                        
                     
                           c)
                        
                        
                           A 10. pont helyébe a következő lép:
                           
                                       „10.
                                    
                                    
                                       kettős héjazatú olajszállító tartályhajó:
                                       
                                                   a)
                                                
                                                
                                                   a kettős héjazatra vagy azzal egyenértékű szerkezetre vonatkozó, a 73/78 MARPOL-egyezmény I. melléklete 13F. szabályában előírt követelményeknek megfelelő, vagy a 73/78 MARPOL-egyezmény I. melléklete 13G. szabálya (1) bekezdése c) pontjában előírt rendelkezéseknek megfelelő, legalább 5 000 tonna holtsúlyú olajszállító tartályhajó; vagy
                                                
                                             
                                                   b)
                                                
                                                
                                                   a 73/78 MARPOL-egyezmény I. melléklete 13F. szabálya (7) bekezdése a) pontjában előírt rendelkezéseknek megfelelő kettős fenekű tartályokkal vagy hajótérrel, valamint a 73/78 MARPOL-egyezmény I. melléklete 13F. szabálya (7) bekezdése b) pontjában említett, a w távolsággal kapcsolatos követelménynek megfelelő és a 13F. szabály (3) bekezdése a) pontjában megnevezett előírással összhangban levő szárnytartályokkal vagy szárnyraktérrel ellátott, legalább 600 tonna holtsúlyú, de 5 000 tonnánál kisebb holtsúlyú olajszállító tartályhajó”.
                                                
                                             
                                 
                     
         
               2.
            
            
               A 6. cikkben „a 2001. április 27-i 94(46) MEPC-határozat” hivatkozás helyébe „a 2002. október 11-i 99(48) MEPC-határozattal és a 2003. december 4-i 112(50) MEPC-határozattal módosított, 2001. április 27-i 94(46) MEPC-határozat” hivatkozás lép.
            
         
               3.
            
            
               A 11. cikkben „a 94(46) és 95(46) MEPC-határozatra” való hivatkozás helyébe „a 99(48) MEPC-határozattal és a 112(50) MEPC-határozattal módosított 111(50) és 94(46) MEPC-határozatra” való hivatkozás lép.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. december 17-én.
      
         
            a Bizottság részéről
         
         Jacques BARROT
         
         
            alelnök
         
      
   
   
      (1)  HL L 64., 2002.3.7., 1. o. A legutóbb az 1726/2003/EK rendelettel (HL L 249., 2003.10.1., 1. o.) módosított rendelet.